สงครามอิหร่าน พ.ศ. 2569

[thumb|280px|สภาพความเสียหายภายหลัง[การโจมตีทางอากาศที่โรงเรียนในมินาบ ค.ศ. 2026]]

นับตั้งแต่วันที่ 28 กุมภาพันธ์ ค.ศ. 2026 อิสราเอลและสหรัฐได้ประสานความร่วมมือเปิดฉากโจมตีทางอากาศในหลายพื้นที่ของประเทศอิหร่าน โดยอิสราเอลใช้ชื่อรหัสปฏิบัติการว่า **ปฏิบัติการราชสีห์คำราม** โดยอิสราเอล และ **ปฏิบัติการเอปิกฟิวรี** โดยสหรัฐ การโจมตีครั้งนี้มุ่งเป้าไปที่บุคคลระดับสูงของอิหร่าน ผู้บัญชาการทหาร และสิ่งอำนวยความสะดวกต่าง ๆ ขณะที่การตอบโต้ของอิหร่านใช้ชื่อว่า **ปฏิบัติการคำมั่นสัญญาจริง 4**

ปฏิบัติการเริ่มต้นด้วยการโจมตีร่วมกันของอิสราเอลและสหรัฐในเมืองเตหะราน, อิสฟาฮาน, กุม, แครัจ และเคอร์มานชาห์ โดยเป้าหมายรวมถึงการลอบสังหารผู้นำสูงสุด แอลี ฆอเมเนอี ซึ่งอาคารที่พำนักของเขาถูกทำลายจนหมดสิ้น นอกจากนี้ยังมีการสังหารแอลี ชัมคอนี อดีตเลขาธิการสภาความมั่นคงแห่งชาติสูงสุด และเจ้าหน้าที่ระดับสูงอีกหลายนายของอิหร่าน เพื่อเป็นการตอบโต้ อิหร่านได้ระดมยิงโดรนและขีปนาวุธวิถีโค้งจำนวนมากข้ามอ่าวเปอร์เซียเข้าใส่เป้าหมายในอิสราเอล รวมถึงฐานทัพสหรัฐในจอร์แดน, คูเวต, บาห์เรน, กาตาร์, อิรัก, ซาอุดีอาระเบีย และสหรัฐอาหรับเอมิเรตส์ นอกจากนี้ อิหร่านยังได้เปิดฉากโจมตีท่าอากาศยานพลเรือนและท่าเรือขนส่งสินค้าในคูเวต, สหรัฐอาหรับเอมิเรตส์ และโอมาน รวมถึงการโจมตีฐานทัพอัครอตีรีและเดเกเลียของอังกฤษในไซปรัสอีกด้วย ขณะเดียวกันอิหร่านได้ประกาศปิดช่องแคบฮอร์มุซ ซึ่งส่งผลกระทบอย่างรุนแรงต่อการขนส่งน้ำมันและก๊าซธรรมชาติทั่วโลก ส่วนทางด้านกลุ่มฮิซบุลลอฮ์ในเลบานอนได้ประกาศเข้าร่วมสงครามในครั้งนี้ทันทีภายหลังการเสียชีวิตของฆอเมเนอี

เจ้าหน้าที่ระดับสูงของสหรัฐ รวมถึงประธานาธิบดี ดอนัลด์ ทรัมป์ ได้หยิบยกเหตุผลที่ปรับเปลี่ยนไปมาหลายประการในการประกาศสงครามกับอิหร่านครั้งนี้ ไม่ว่าจะเป็นการสกัดกั้นภัยคุกคามที่จวนตัว, การทำลายขีดความสามารถด้านขีปนาวุธและกองทัพ, การขัดขวางไม่ให้อิหร่านครอบครองอาวุธนิวเคลียร์ และท้ายที่สุดคือการผลักดันให้เกิดการเปลี่ยนแปลงระบอบการปกครอง (Regime change) ขณะที่ทางอิหร่านได้ปฏิเสธข้อกล่าวหาของสหรัฐที่ระบุว่าตนกำลังเตรียมการโจมตี ภายหลังการโจมตีสิ้นสุดลง ทบวงการพลังงานปรมาณูระหว่างประเทศ (IAEA) ได้แถลงว่าอิหร่านไม่มีโครงการผลิตอาวุธนิวเคลียร์ที่มีโครงสร้างชัดเจนแต่อย่างใด ในส่วนของการเมืองภายในอิสราเอล กิลา กัมเลียล รัฐมนตรีว่าการกระทรวงวิทยาศาสตร์และเทคโนโลยี ระบุว่าการเลือกตั้งทั่วไปอาจถูกเลื่อนให้เร็วขึ้นมาเป็นช่วงปลายเดือนมิถุนายนหรือกรกฎาคม เพื่อให้กลุ่มการเมืองของนายกรัฐมนตรี เบนจามิน เนทันยาฮู ได้รับความได้เปรียบจากสถานการณ์สงครามในครั้งนี้ ขณะที่สหประชาชาติและอีกหลายประเทศที่ไม่ได้มีส่วนเกี่ยวข้อง ได้ออกแถลงการณ์ประณามการโจมตีในระลอกแรกว่าเป็นการทำลายเสถียรภาพในภูมิภาคตะวันออกกลาง ส่วนบางประเทศได้ประณามการโจมตีโต้กลับของอิหร่านต่อพันธมิตรของสหรัฐในภูมิภาคเช่นกัน ทั้งนี้ กลุ่มผู้วิจารณ์ปฏิบัติการครั้งนี้มองว่าเป็นการกระทำที่ผิดกฎหมายของสหรัฐ เป็นลักษณะของจักรวรรดินิยมอเมริกัน และเป็นการละเมิดอธิปไตยของอิหร่านภายใต้กฎหมายระหว่างประเทศอย่างชัดเจน

## หมายเหตุ

## อ้างอิง

## แหล่งข้อมูลอื่น

* 


หมวดหมู่:ความขัดแย้งในปี พ.ศ. 2569
หมวดหมู่:สงครามในคริสต์ศตวรรษที่ 21
หมวดหมู่:สงครามเกี่ยวข้องกับตะวันออกกลาง
หมวดหมู่:ความสัมพันธ์ทางการทหารอิสราเอล–อิหร่าน
หมวดหมู่:ความสัมพันธ์ทางการทหารสหรัฐ–อิหร่าน
หมวดหมู่:แอลี ฆอเมเนอี
หมวดหมู่:เบนจามิน เนทันยาฮู
หมวดหมู่:การดำรงตำแหน่งประธานาธิบดีสมัยที่ 2 ของดอนัลด์ ทรัมป์
หมวดหมู่:ทวีปเอเชียในปี พ.ศ. 2569
หมวดหมู่:สงครามเกี่ยวข้องกับอาเซอร์ไบจาน
หมวดหมู่:สงครามเกี่ยวข้องกับบาห์เรน
หมวดหมู่:สงครามเกี่ยวข้องกับไซปรัส
หมวดหมู่:สงครามเกี่ยวข้องกับฝรั่งเศส
หมวดหมู่:สงครามเกี่ยวข้องกับกรีซ
หมวดหมู่:สงครามเกี่ยวข้องกับอิหร่าน
หมวดหมู่:สงครามเกี่ยวข้องกับอิรัก
หมวดหมู่:สงครามเกี่ยวข้องกับอิสราเอล
หมวดหมู่:สงครามเกี่ยวข้องกับจอร์แดน
หมวดหมู่:สงครามเกี่ยวข้องกับคูเวต
หมวดหมู่:สงครามเกี่ยวข้องกับเลบานอน
หมวดหมู่:สงครามเกี่ยวข้องกับโอมาน
หมวดหมู่:สงครามเกี่ยวข้องกับกาตาร์
หมวดหมู่:สงครามเกี่ยวข้องกับซาอุดีอาระเบีย
หมวดหมู่:สงครามเกี่ยวข้องกับซีเรีย
หมวดหมู่:สงครามเกี่ยวข้องกับตุรกี
หมวดหมู่:สงครามเกี่ยวข้องกับสหรัฐอาหรับเอมิเรตส์
หมวดหมู่:สงครามเกี่ยวข้องกับสหราชอาณาจักร
หมวดหมู่:สงครามเกี่ยวข้องกับสหรัฐ
หมวดหมู่:สงครามเกี่ยวข้องกับเยเมน
หมวดหมู่:สงครามเกี่ยวข้องกับรัฐปาเลสไตน์